คือเราเป็นบ่อยมากๆอยู่ๆก็หงุดหงิด ไปไหนก็ไม่ชอบคนเยอะเห็นคนเยอะแล้วอึดอัดบางทีก็อึดอัดจนอยากร้องไห้ บางทีจะมีอาการปวดหัวร่วมด้วย ถ้าบางทีอยู่คนเดียวก็จะเหม่อลอย ละอยากร้องไห้ตลอดเวลาเลยค่ะ รู้สึกอารมณ์อ่อนไหวมากๆ ปกติอยู่คนเดียวได้นะคะ แต่ช้วงนี้อยู่คนเดียวไม่ค่อยได้เลยค่ะ ชอบเข้าสังคมนะคะ แต่อยู่ๆก็อึดอัด แบบอยากอยู่คนเดียวไปเลยอ่ะค่ะ แบบนี้คือเป็นอะไรหรอคะ มีวิธีแก้ไหมคะTT
สวัสดีค่ะ อาการอึดอัด รู้สึกหงุดหงิด อยากจะร้องไห้ออกมา อยากอยู่คนเดียว อาจจะเป็นอาการที่เกิดจาก ความเครียด ความกังวลที่เกิดขึ้นชั่วคราว ภาวะซึมเศร้า โรคซึมเศร้า ความผิดปกติทางบุคลิกภาพหรืออารมณ์ภาวะซึมเศร้าคือการที่มีความรู้สึกเศร้า เครียดจากเรื่องต่างๆในชีวิตไม่ว่าจะเป็นจากเรื่องส่วนตัว เรื่องในครอบครัว หรือการทำงาน ทำให้มีความรู้สึกไม่อยากจะทำอะไร ไม่อยากเข้าสังคม คิดมาก ร้องไห้คนเดียว รู้สึกเบื่อต่อสภาพความเป็นอยู่โดยถ้าเป็นแค่ภาวะซึมเศร้า อาจจะเกิดขึ้นชั่วคราวได้ แต่ถ้ามีอาการต่อเนื่องเกินสองสัปดาห์ขึ้นไป มีภาวะที่รบกวนการกิน การนอน มีความคิดอยากทำร้ายตนเองด้วย เหล่านี้อาจเป็นโรคซึมเศร้า ที่ควรจะต้องไปพบแพทย์เพื่อประเมินอาการและรับยาอย่างเหมาะสมต่อเนื่องในเบื้องต้น พยายามทำใจให้สงบ อยู่ในที่ที่สบายใจ หาสิ่งที่ชอบทำเพื่อเบี่ยงเบนความสนใจ พูดคุยระบายความรู้สึกกับผู้ที่ไว้ใจได้ก่อน เขียนระบายความรู้สึกออกมาก็ได้เช่นกัน